ความคืบหน้าเมื่อเวลา 09.00 น. วันที่ 6 กันยายน 49 ผู้สื่อข่าวรายงานว่า พ.ต.อ.สมศักดิ์ วรรณวรรค ผกก.สภ.อ.เมืองจ.ยะลา ซึ่งเป็นพื้นที่ที่เกิดเหตุระเบิดธนาคารจำนวน 10 จุด ได้เรียกประชุมเจ้าหน้าที่ชุดสืบสวน สภ.อ.เมืองเพื่อรวบรวมข้อมูลที่ได้จากโทรทัศน์ของแต่ละธนาคารเกี่ยวกับพฤติกรรมของคนร้ายที่เข้าไปลอบวางระเบิด ตั้งแต่เริ่มเดินเข้าไปแล้วนำระเบิดไปวางจนถึงเกิดระเบิดมีรายงานในที่ประชุม ระบุว่า ทาง พ.ต.อ.สมศักดิ์ ได้กำชับให้เจ้าหน้าที่ชุดสายสืบเร่งหาพยานหลักฐาน รวมถึงพยานบุคคลที่เห็นรูปพรรณของคนร้ายและสั่งให้ดูโทรทัศน์ย้อนหลัง 15 วัน ก่อนเกิดเหตุระเบิด เพื่อดูพฤติกรรมของกลุ่มบุคคลที่เข้าไปสืบสภาพภายในบริเวณธนาคารเพื่อหาเบาะแสของกลุ่มคนร้ายนอกจากนี้ ผกก.สภ.อ.เมืองยะลา ยังได้สั่งให้เจ้าหน้าที่ตำรวจทั้งชุดสายตรวจ เจ้าหน้าที่จราจร รวมถึงเจ้าหน้าที่ทุกคนทั้งในและนอกเครื่องแบบทำการติดตามทำประวัติบุคคลที่มาจากพื้นที่เป้าหมาย โดยเฉพาะพื้นที่รอบนอก เช่น อ.รามันอ.บันนังสตาอ.ยะหาและ อ.เบตง รวมถึงอำเภอที่มีรอยต่อกับ จ.ยะลาที่เดินทางเข้ามาด้วย โดยให้ตรวจค้นอย่างละเอียด หากไม่มีหลักฐานแสดงใดๆ ให้จดบันทึกทำประวัติอย่างละเอียดเพื่อง่ายต่อการติดตามจับกุมหลังมีเหตุเกิดขึ้น
ในปี พ.ต.อ.สมศักดิ์ วรรณวรรค ผกก.สภ.อ.เมืองจ.ยะลา มีพื้นที่ที่เกิดเหตุระเบิดธนาคารจํานวนกี่จุด 
10 จุด